**FUNKTIONSBESKRIVELSE**

**Afdelingslæge ved Børn og Unge, Aarhus Universitetshospital**

**- børne allergologi**

Aarhus Universitetshospital (AUH) varetager og udvikler højt specialiseret

behandling, forskning og uddannelse på internationalt niveau.

Børn og Unge på AUH er en universitetsafdeling og samtidig en af landets største

Børn- og ungeafdelinger med 71 senge, 6.500 indlæggelser og 27.000 ambulante besøg årligt. Lægestaben består af 60 speciallæger; 31 overlæger, heriblandt 1 ledende overlæge, 1 lærestolsprofessor, 4 kliniske professorer, og 29 afdelingslæger, samt 22-28 uddannelseslæger; 9-11 HU-læger i pædiatri, 3 introduktionslæger, 9(-14) Almen Praksis HU stillinger i almen medicin og 1 blokstilling i Klinisk Genetik, læger i sideuddannelse/ fokuserede ophold for relevante specialer.

Vagtstrukturen består af et 2-delt 18-skiftet bagvagtslag med tilstedeværelsesvagt, en 13-skiftet tilstedeværelsesvagt på neonatal- og børneintensivafdelingen og med rådighedsvagt i den neonatale transportordning, et (9-)10-skiftet mellemvagtslag og et 10-skiftet forvagtslag. Mellemvagten bemandes af hoveduddannelseslæger og afdelingslæger, hvoraf fastansatte afdelingslæger indgår med reduceret vagthyppighed. Hertil kommer fast lørdagsstuegang (varetaget af børneonkologerne) og almenpædiatrisk speciallæge søn- og helligdagsstuegang.

Afdelingen indeholder 15 fagområder, som er organiseret i 12 fagområdeteams fordelt på 3 sengeafsnit og et dagafsnit/ambulatorium.

1. Afdelingslægen refererer til den ledende overlæge ved medicinsk team, BU2 og tilhørende fagområder.

Afdelingslægen indgår i speciallægegruppen ved Børn og Unge, og indgår dermed i varetagelse af afdelingens opgaver.

2. Afdelingslægen indgår desuden i Børne Center for Lunge- og Allergisygdomme tilknyttet Børn og Unge afsnit 2 og indgår bredt i varetagelsen af teamets opgaver.

Afdelingslægen er medansvarlig for udvikling, undervisning og organisering inden for fagområderne Allergologi (primær tilknytning) og Pulmonologi.

3. Afdelingslægen har på lige fod med afsnittets øvrige speciallæger ansvar for de patienter, der følges på Børn og Unge afsnit 2 og i Børn og Unge Klinik.

4. Afdelingslægen er medansvarlig for uddannelse af det personale, der indgår i fagområderne Allergologi (primær tilknytning) og Pulmonologi. Afdelingslægen deltager på lige fod med Børneafdelingens øvrige speciallæger i uddannelse og vejledning af yngre læger og andre personalegrupper

5. Afdelingslægen deltager i Børneafdelingens samarbejde med de øvrige børneafdelinger i

Region Midtjylland og tilstødende regioner.

6. Afdelingslægen deltager i et vist omfang i afdelingens strategiske fora, med særlig fokus og ansvar i relation til børne allergologi.

7. Afdelingslægen deltager i udarbejdelsen og ajourføring af patientforløbsbeskrivelser, kliniske retningslinjer, behandlingsprotokoller.

8. Vagtforpligtigelse. Afdelingslægen indgår i afdelingens mellemvagtslag. Som fastansat speciallæge bidrages i vagten med reduceret vagthyppighed.

10. Løn- og ansættelsesvilkår i henhold til den mellem Danske Regioner og Yngre Læger indgåede overenskomst for afdelingslæger.

11. Det forventes at afdelingslægen er kontinuerligt forskningsaktiv og deltager aktivt i BCLAs forskningsaktiviteter, herunder særlig det pædiatriske astma-allergologi fagområde samt børneafdelingens øvrige forskningsaktiviteter.

Herudover stilles følgende krav/forventninger til ansøgerens uddannelse/erfaring/fagområde

struktureret i overensstemmelse med de 7 speciallægeroller.

***Den medicinske ekspert***

Afdelingslægen skal være speciallæge i pædiatri. Det forventes som nævnt at afdelingslægen indgår i en ekspertuddannelse i pædiatrisk allergologi, i henhold til retningslinjerne udarbejdet af Dansk Pædiatrisk Selskab (DPS).

Afdelingslægen skal uddannes i og efterfølgende beherske diagnostiske og terapeutiske færdigheder, som er nødvendige for at kunne varetage patientbehandlingen inden for fagområdet på højeste faglige niveau, samt løbende opsøge og videreudvikle sine kompetencer inden for fagområdet.

***Leder/administrator***

Afdelingslægen skal kunne forestå ledelse af tværfaglige behandlerteams og sikre effektiv

ressourceudnyttelse afstemt efter afdelingens målsætning for patientbehandling,

uddannelse og faglig udvikling.

Der lægges vægt på ledelsesmæssig og administrativ erfaring.

***Akademiker***

Afdelingslægen har en forpligtelse til personlig kontinuerlig uddannelsesaktivitet (livslang læring).

Afdelingslægen skal kritisk vurdere medicinsk information og lægelig praksis, facilitere læring

hos patienter, kolleger og andre samt bidrage til udvikling af ny viden. Der lægges vægt

på dokumenteret forskningsaktivitet.

***Kommunikator***

Afdelingslægen skal beherske en empatisk og ligeværdig dialog med patienter/pårørende og de

øvrige personalegrupper i behandlerteamet. Der ønskes en afdelingslæge med en bred

undervisningserfaring.

***Sundhedsfremmer – særlige krav vedr. sundhedsfremmende og forebyggende***

***aspekter af patientforløb***

Afdelingslægen skal identificere og formidle viden om forhold, som påvirker sundhedstilstanden i lokalsamfundet og generelt.

***Samarbejder***

Afdelingslægen skal kunne indgå i konstruktiv dialog med kolleger og andet sundhedspersonale om planlægning og gennemførelse af de daglige arbejdsopgaver.

***Professionel***

Afdelingslægen skal præstere høj kvalitet i behandlingen med integritet, ærlighed og medfølelse, udvise passende personlig og mellemmenneskelig adfærd samt fremtræde professionelt med neutral og velovervejet adfærd og praktisere faget i overensstemmelse med

sundhedsloven, autorisationsloven og lægeløftet

Ovenstående funktions- og opgavebeskrivelse er gældende på ansættelsestidspunktet.

Løbende ændringer af afdelingslægens funktioner vil blive foretaget ved gensidig aftale mellem

lægen og afdelingsledelsen.

31.05-2023

Navn:

Afdelingslæge

Hanne Vebert Olesen

Ledende Overlæge

Jens Erik Veirum

Cheflæge

Børn og Unge

AUH